Тритон (митология)
Тритон в древногръцката митология е морски бог. Син е на Посейдон и Амфитрита. Обикновено е представен с тяло на човек и опашка на риба.

Също както своя баща и Тритон носи тризъбец. Негов специален атрибут е обаче завитата раковина, с която той свири, за да успокои или засили вълните. Според „Теогония“ на Хезиод, Тритон обитава с родителите си златен дворец в дълбините на морето. Тритон се появява и в митологията на Древен Рим – „Енеида“ на Вергилий.

Единият от спътниците на планетата Нептун се нарича Тритон. Това име е символично, тъй като Нептун е римският еквивалент на Посейдон.

Източници 

 Хезиод, „Теогония“
 Вергилий, „Енеида“

Древногръцки богове
Древногръцки митични създания